Oznámenie Komisie Európskemu parlamentu v súlade s článkom 251 ods. 2 druhým pododsekom Zmluvy o ES, týkajúce sa spoločnej pozície, ktorú prijala Rada s cieľom prijať nariadenie Európskeho Parlamentu a Rady stanovujúce všeobecné pravidlá poskytovania finančnej pomoci Spoločenstva v oblasti transeurópskych sietí v doprave a v energetike /* KOM/2007/0152 v konečnom znení - COD 2004/0154 */





[pic] | KOMISIA EURÓPSKYCH SPOLOČENSTIEV | Brusel, 23.3.2007 KOM(2007) 152 v konečnom znení 2004/0154 (COD) OZNÁMENIE KOMISIE EURÓPSKEMU PARLAMENTU v súlade s článkom 251 ods. 2 druhým pododsekom Zmluvy o ES, týkajúce sa spoločnej pozície, ktorú prijala Rada s cieľom prijať nariadenie Európskeho parlamentu a Rady stanovujúce všeobecné pravidlá poskytovania finančnej pomoci Spoločenstva v oblasti transeurópskych sietí v doprave a v energetike 2004/0154 (COD) OZNÁMENIE KOMISIE EURÓPSKEMU PARLAMENTU v súlade s článkom 251 ods. 2 druhým pododsekom Zmluvy o ES, týkajúce sa spoločnej pozície, ktorú prijala Rada s cieľom prijať nariadenie Európskeho parlamentu a Rady stanovujúce všeobecné pravidlá poskytovania finančnej pomoci Spoločenstva v oblasti transeurópskych sietí v doprave a v energetike 1. SÚVISLOSTI Dátum predloženia návrhu Komisie Európskemu parlamentu a Rade (KOM(2004) 475 -2004/0154(COD)) | 14.7.2004 | Dátum predloženia stanoviska Európskeho hospodárskeho a sociálneho výboru: | 10.3.2005 | Dátum predloženia stanoviska Európskeho parlamentu, prvé čítanie: | 26.10.2005 | Dátum predloženia zmeneného a doplneného návrhu Komisie Európskemu parlamentu a Rade (KOM(2006) 245 2004/0154(COD)) | 24.5.2006 | Dátum prijatia spoločnej pozície: | 22.3.2007 | 2. CIEĽ NÁVRHU KOMISIE Komisia prijala 14. júla 2004 návrh nariadenia Európskeho parlamentu a Rady stanovujúceho všeobecné pravidlá na poskytovanie finančnej pomoci Spoločenstva v oblasti transeurópskych sietí v doprave a v energetike, ktorý má nasledovať po nariadení Rady (ES) č. 2236/95. Cieľom nariadenia je vymedziť podmienky, prostriedky a postupy na poskytovanie finančnej pomoci Spoločenstva na projekty spoločného záujmu v oblasti transeurópskych sietí v doprave a v energetike na základe článku 155 ods. 1 Zmluvy. Pôvodný návrh Komisie bol zmenený a doplnený 24. mája 2006 hlavne s cieľom zohľadniť medziinštitucionálnu dohodu z apríla 2006 o finančnom rámci Spoločenstva na obdobie rokov 2007 − 2013. Rozpočtové prostriedky stanovené v pôvodnom návrhu Komisie značne prekročili sumy stanovené vo finančnom rámci na roky 2007 – 2013 pre transeurópske siete (TES) ako v oblasti dopravy, tak v oblasti energetiky. Revízia pôvodného návrhu „Nariadenie − TES“ je preto výsledkom potreby prispôsobiť nariadenie rozpočtovým prostriedkom potvrdeným v apríli 2006. Prostriedky stanovené vo finančnom rámci predstavujú len 40 % pôvodne navrhovanej sumy pre sektor dopravy a 45 % pre sektor energetiky. Z tohto dôvodu je tiež nutné prispôsobiť postupy poskytovania finančnej pomoci (najmä: postupy na výber projektov a mieru podpory). Okrem toho v revidovanom návrhu bola zohľadnená časť pozmeňujúcich návrhov, ktoré navrhol Európsky parlament vo svojom prvom čítaní. Návrh napokon obsahuje mnoho úprav textu. 3. PRIPOMIENKY K SPOLOČNEJ POZÍCII Rada prijala svoju spoločnú pozíciu kvalifikovanou väčšinou 22.3.2007. Tento text nielen vyjadruje pozíciu Rady, ale zároveň odzrkadľuje aj kompromis dohodnutý medzi danými troma inštitúciami po rokovaniach, ktoré sa konali od septembra do novembra 2006. Predseda rozpočtového výboru Európskeho parlamentu a spravodajca pre tento návrh informovali listom predsedníctvo Rady, že ak Rada prijme kompromisné znenie v súčasnej forme, odporúčali by rozpočtovému výboru a plenárnemu zasadnutiu, aby v druhom čítaní schválili spoločnú pozíciu bez pozmeňujúcich návrhov. Spoločnou pozíciou sa do návrhu Komisie zavádza množstvo zmien; hlavné zmeny sú uvedené nižšie: − Článkom 2, článkom 6 a prílohou sa zavádzajú dve nové formy poskytovania finančnej pomoci Spoločenstva na projekty verejno-súkromných partnerstiev v oblasti dopravy. Sú vypracované za úzkej spolupráce s Komisiou a EIB, ktoré ich podporujú. − Článok 5 týkajúci sa výberu projektov bol upravený s cieľom zosúladiť tieto predpisy s existujúcimi usmerneniami pre dopravu a energetiku a pri zohľadnení názorov, ktoré vyjadrila Rada a EP. Pre Komisiu sú tieto zmeny prijateľné. − Článok 6 bol z väčšej miery zachovaný s výnimkou navrhovanej miery podpory prioritných projektov vnútrozemskej vodnej dopravy a prioritných projektov v oblasti energetiky, ktoré neboli prijaté. Komisia vyjadruje poľutovanie, že navrhovaná miera podpory nebola prijatá ako celok, ale prijíma kompromis. − Článok 7.1 týkajúci sa zákazu kumulovania finančnej pomoci Spoločenstva bol vypustený. Aj keď Komisia by uprednostnila zachovanie tohto článku, usudzuje, že princíp zákazu kumulovania nie je dotknutý. Komisia vypracovala vyhlásenie k tejto problematike, ktoré je pripojené k zápisnici z rokovania decembrovej Rady v oblasti dopravy, telekomunikácií a energie (pozri pripojené vyhlásenie). − Článok 8 bol mierne upravený s cieľom ujasniť, že v pracovných programoch sa uplatňujú len kritériá, ktoré sú stanovené v rozhodnutiach o usmerneniach a nariadení TES a že sa nimi nepridáva, nemení a nedopĺňa a ani neznižuje počet iných ako podstatných častí základného aktu. Komisia tieto úpravy podporuje. − Článok 9 bol zmenený s cieľom zabezpečiť konzultáciu regulačného výboru k rozhodnutiu Komisie o výške finančnej podpory, ktorá sa má udeliť na projekty alebo na časť vybraných projektov. Komisia prijíma túto konzultáciu. − Článok 15 týkajúci sa výboru, s ktorým je potrebné konzultovať určité rozhodnutia Komisie, napríklad týkajúce sa pracovného programu, bol zmenený s cieľom mať regulačný výbor namiesto konzultačného výboru. Komisia môže prijať regulačný výbor ako v prípade nariadenia 2236/95. 4. ZÁVER Komisia uznáva, že spoločná pozícia Rady nemení ani hlavný cieľ, ani ducha jej návrhu, a preto mu môže poskytnúť svoju podporu. Uvítala, že toto spoločné stanovisko odzrkadľuje rokovania medzi inštitúciami a že umožnilo prijatie tohto návrhu už v štádiu druhého čítania. Príloha: vyhlásenie o zákaze kumulovania Vyhlásenie Komisie o zákaze kumulovania: „Komisia sa neustále zaoberá otázkou kumulovania rôznych zdrojov financovania Spoločenstva na ten istý projekt. Dvor audítorov poukázal na túto problematiku vo svojich správach o implementácii transeurópskych sietí Komisiou. V súvislosti s operačnými programami, na ktoré sa prijíma finančná pomoc zo štrukturálnych fondov a(alebo) z kohézneho fondu, finančnými nástrojmi Spoločenstva s výnimkou týchto fondov sa nemôže zabezpečovať alebo nahrádzať požadované spolufinancovanie daným štátom. Na výdavky v rámci projektu, ktorý je súčasťou operačného programu, na ktorý sa prijíma finančná pomoc zo štrukturálnych fondov a(alebo) z kohézneho fondu, sa nemôže využívať iné financovanie Spoločenstva. Z toho vyplýva, že ak sa na výdavky, napríklad na zariadenia ERTMS alebo na elektrifikáciu železničnej trate, neprijíma finančná pomoc zo štrukturálnych fondov a(alebo) z kohézneho fondu, mohlo by sa na tento účel využiť financovanie TES. Vlastná výstavba železničnej trate by sa mohla financovať z ERDF alebo z kohézneho fondu. Projekty by taktiež mohli byť rozdelené do zemepisných oblastí, ktoré by mohli byť spolufinancované buď prostredníctvom EDDF/kohézneho fondu, alebo financovaním TES. Pri poskytovaní dotácií TES preto Komisia skontroluje, či projekty nie sú financované zo štrukturálnych fondov, alebo z kohézneho fondu. Po konzultácii s Dvorom audítorov vydá Komisia taktiež usmernenia pre členské štáty o tom, ako možno kombinovať rôzne nástroje financovania.“